
 17.1.2017
 BG
 Официален вестник на Европейския съюз
 L 13/186
 РЕГЛАМЕНТ ЗА ИЗПЪЛНЕНИЕ (ЕС) 2017/62 НА КОМИСИЯТА
 от 14 декември 2016 година
 за разрешаване на употребата на 3-(метилтио)пропионалдехид, метил 3-(метилтио)пропионат, алилтиол, диметилсулфид, дибутилсулфид, диалилдисулфид, диалилтрисулфид, диметилтрисулфид, дипропилдисулфид, алилизотиоцианат, диметилдисулфид, 2-метилбензен-1-тиол, S-метилбутантиоат, алилметилдисулфид, 3-(метилтио)пропан-1-ол, 3-(метилтио)хексан-1-ол, 1-пропан-1-тиол, диалилсулфид, 2,4-дитиапентан, 2-метил-2-(метилдитио)пропанал, 2-метилпропан-1-тиол, метилсулфинилметан, пропан-2-тиол, 3,5-диметил-1,2,4-тритиолан и 2-метил-4-пропил-1,3-оксатиан като фуражни добавки за всички видове животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
 (2)
 В съответствие с Директива 70/524/ЕИО бе разрешена безсрочната употреба на 3-(метилтио)пропионалдехид, метил 3-(метилтио)пропионат, алилтиол, диметилсулфид, дибутилсулфид, диалилдисулфид, диалилтрисулфид, диметилтрисулфид, дипропилдисулфид, алилизотиоцианат, диметилдисулфид, 2-метилбензен-1-тиол, S-метилбутантиоат, алилметилдисулфид, 3-(метилтио)пропан-1-ол, 3-(метилтио)хексан-1-ол, 1-пропан-1-тиол, диалилсулфид, 2,4-дитиапентан, 2-метил-2-(метилдитио)пропанал, 2-метилпропан-1-тиол, метилсулфинилметан, пропан-2-тиол, 3,5-диметил-1,2,4-тритиолан и 2-метил-4-пропил-1,3-оксатиан („разглежданите вещества“) като фуражни добавки за всички видове животни. Впоследствие посочените продукти бяха вписани в Регистъра на фуражните добавки като съществуващи продукти в съответствие с член 10, параграф 1 от Регламент (ЕО) No 1831/2003.
 (3)
 В съответствие с член 10, параграф 2 от Регламент (ЕО) No 1831/2003 във връзка с член 7 от същия регламент беше подадено заявление за извършване на повторна оценка на разглежданите вещества като фуражни добавки за всички видове животни. Заявителят подаде искане добавките да се класифицират в категорията „сензорни добавки“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (4)
 В становището си от 17 април 2013 г. (3) Европейският орган за безопасност на храните („Органът“) заключи, че при предложените условия на употреба във фуражи разглежданите вещества не оказват неблагоприятно въздействие върху здравето на животните и на човека, нито върху околната среда. За алилизотиоцианат Органът посочи, че допълнителната експозиция на посоченото вещество чрез неговото ниско ниво на употреба във фуражи за животни няма да увеличи значително експозицията на потребителите, но въпреки това прогнозната експозиция на потребителите към момента е по-висока от допустимата дневна доза. Следва да се определи максимално съдържание за алилизотиоцианат, за да се гарантира безопасността на потребителите, а така също и за 2-метилпропан-1-тиол, за да се гарантира опазването на околната среда. Органът също така заключи, че функцията на разглежданите вещества във фуражите е подобна на тази в храните. Органът вече заключи, че разглежданите вещества са ефикасни за храните, тъй като увеличават хранителните качества, свързани с мириса или вкуса. Поради това посоченото заключение може да се екстраполира за фуражи. Органът не успя да стигне до заключение относно безопасността на разглежданите вещества при употребата им във вода за пиене. Посочените вещества обаче може да се използват в комбинирани